text: марқакөл ауданы 1928-1930, 1939—1963 және 1964—1997 жылдары болған шығыс қазақстан облысының құрамындағы бірлік. орталығы алексеевка (марқакөл) ауылы. марқакөл ауданы семей округінің құрамында 1928 жылы 17 қаңтарда семей облысы зайсан уезінің дарственный пограничный болыстарының бөліктерінен құрылды (1928 жылы қыркүйекте боак бекітілген). оның құрамына жеті селолық кеңес (боран, черняев, горный, өспен, шүмек, алексеев, архипов) және үш ауылдық кеңес (шығыр, қалжыр, терісай) кірді. боак 1930 жылғы 23 шілдедегі жарлығымен қазақ акср-інде округтік бөлініс жойылып, іріленділген аудандарға негізделген аудандық бөлініс енгізілді. осыған байланысты марқакөл ауданы таратылып, оның аумағы 1930 жылы 17 желтоқсаннан бастап тікелей республикалық бағыныста болған зайсан және катонқарағай аудандарының құрамына енді. 1939 жылы 16 қазандағы қазақ кср жоғарғы кеңесі президиумының жарлығымен зайсан және катонқарағай аудандарының шағындалуына байланысты марқакөл ауданы 1932 жылдың 20 ақпанынан бастап болған шығыс қазақстан облысының құрамында қайта құрылып, құрамында он ауылдық кеңестерді біріктірді: алексеев, архипов, горный, қалжыр, өспен, шығыр, бобров, бұғымүйіз, орлов, пролетар. 1954 жылғы 13 тамыздағы қазақ кср жоғарғы кеңесі президиумының жарлығымен ауылдық кеңестердің бір бөлігі: өспен және алексеев алексеев, бұғымүйіз бен орлов орлов, қалжыр мен шығыр шығыр ауылдық кеңестеріне біріктірілді. қазақ кср жоғарғы кеңесі президиумының 1957 жылғы 26 қыркүйектегі жарлығымен ауылдық кеңестер: бобров, орлов және пролетар бобров, боран және шығыр боран, горнов және архипов горнов ауылдық кеңестеріне біріктірілді. 1963 жылы қаңтарда қазақ кср жоғарғы кеңесі президиумының жарлығымен марқакөл ауданы екінші рет таратылды, аумағы күршім ауылдық ауданы құрамына кірді. қазақ кср жоғарғы кеңесі президиумының 1964 жылғы 31 желтоқсандағы жарлығымен ауылдық және өндірістік аудандарға бөліну тоқтатылды. күршім ауданынан жаңадан құрылған марқакөл ауданына: алексеев, бобров, боран, горнов ауылдық кеңестері берілді. шығыс қазақстан облыстық атқару комитетінің 1967 жылғы 12 шілдедегі 353 шешімімен қазақ кср министрлер кеңесінің 1967 жылғы 29 мамырдағы қаулысына сәйкес черняев ауылдық кеңесі құрылды. қазақ кср жоғарғы кеңесі президиумының 1972 жылғы 28 маусымдағы жарлығымен қарой ауылдық кеңесі құрылды. қазақстан республикасы президентінің 1997 жылғы 23 мамырдағы жарлығымен марқакөл ауданы үшінші рет таратылып, аумағы шығыс қазақстан облысы күршім ауданының құрамына енді. марқакөл ауданы. өзгерістер